Document ID: 31982R1873

KOMISSION ASETUS (ETY) N:o 1873/82,
annettu 13 päivänä heinäkuuta 1982,
niiden määräaikojen lyhentämisestä, joiden ajan tiettyjä viljatuotteita voidaan pitää tukien ennakolta maksamista koskevien tullimenettelyjen alaisina, annetun asetuksen (ETY) N:o 413/76 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(), sellaisena kuin se on viimeksi muutettuna asetuksella (ETY) N:o 1451/82(), ja erityisesti sen 16 artiklan 6 kohdan,
sekä katsoo, että
komission asetuksessa (ETY) N:o 413/76(), sellaisena kuin se on viimeksi muutettuna asetuksella (ETY) N:o 1475/80(), säädetään niiden määräaikojen lyhentämisestä, joiden ajan tiettyjä viljatuotteita voidaan pitää tukien ennakolta maksamista koskevien tullimenettelyjen alaisina,
kokemus on osoittanut tullivarastomenettelyn tai vapaa-aluemenettelyn osalta, että mainitut määräajat voivat yhä aiheuttaa vaikeuksia yhteisen tullitariffin nimikkeeseen 11.07 kuuluvien viljatuotteiden osalta; tämän vuoksi määräajat on syytä lyhentää kolmen kuukauden pituisiksi, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 413/76 2 artiklan 1 kohta seuraavasti:
"1. Asetuksen (ETY) N:o 798/80 11 artiklan 2 kohdan säännöksistä poiketen tässä kohdassa säädetty yhteisen tullitariffin nimikkeeseen 11.07 kuuluvien tuotteiden määräaika lyhennetään
- kolmen kuukauden pituiseksi
tai
- samanpituiseksi kuin se osa vientitodistuksen voimassaoloajasta, joka on jäljellä päivänä, jolloin tuotteet asetetaan kyseiseen menettelyyn, silloin kun tämän osan pituus on vähemmän kuin kolme kuukautta."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tätä asetusta ei kuitenkaan sovelleta tuotteisiin, jotka on asetettu ennen sen voimaantuloa neuvoston asetuksen (ETY) N:o 565/80() 5 artiklassa säädettyyn tullimenettelyyn.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä heinäkuuta 1982.

Labels: 3
4
17